దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ఐదు మంది నిర్మాతలం, పడుకోవాలన్నారు!
సినీ ఇండస్ట్రీలో క్యాస్టింగ్ కోచ్ విషయంలో నటి శ్రుతీ హరిహరన్ చేసిన వ్యాఖ్యలు సంచలనంగా మారాయి.
| Updated:
Jan 20, 2018, 04:59PM IST
సినీ ఇండస్ట్రీలో క్యాస్టింగ్ కోచ్ విషయంలో నటి శ్రుతీ హరిహరన్ చేసిన వ్యాఖ్యలు సంచలనంగా మారాయి. ఇండస్ట్రీలో హీరోయిన్లపై లైంగికపరమైన ఒత్తిళ్లు తప్పవని ఇది వరకూ పలువురు హీరోయిన్లు చెప్పిన మాటనే శ్రుతి కూడా చెప్పింది. ఆ అనుభవం తనకే ఎదురైంది అని కూడా ఈమె వ్యాఖ్యానించడం గమనార్హం. తను నటించిన ఒక సినిమా రీమేక్ ప్రతిపాదన సమయంలో.. తనపై లైంగిక పరమైన ఒత్తిళ్లు వచ్చాయని శ్రుతి చెప్పింది.
ఇందుకు సంబంధించిన వివరాలు ఆమె మాటల్లో.. &lsquo; అవి నా కెరీర్ బిగినింగ్ డేస్. నేను నటించిన ఒక కన్నడ సినిమా బాగా హిట్టైంది. దాన్ని రీమేక్ చేయడానికి ఒక తమిళ నిర్మాత హక్కులు కొనుక్కొన్నాడు. తమిళంలో కూడా హీరోయిన్ గా నటించమని నన్ను సంప్రదించారు. దానికి నేను సరే అన్నాను. ఆ సమయంలో అతడు మరో ప్రతిపాదన పెట్టాడు. తాము ఐదుగురం కలిసి ఆ సినిమాను రూపొందిస్తున్నామని.. షూటింగ్ జరిగినన్ని రోజులూ.. ఎప్పుడు కావాలనుకుంటే అప్పుడు ఐదుగురం నిన్ను మార్చుకుంటాం... అని అతడు అన్నాడు. అతడి ప్రతిపాదన విని నేను వెంటనే కాల్లో చెప్పు తీసి చూపించా..&rsquo; అని శ్రుతి వివరించింది.